**R O M Â N I A (nu produce efecte juridice)\***

**JUDEŢUL MUREŞ PRIMAR,**

**DIRECŢIA FISCALĂ LOCALĂ TÂRGU MUREȘ**  **Soós Zoltán**

**Nr. 48.538 din 27.06.2022**

**REFERAT DE APROBARE**

**privind aprobarea procedurii de aplicare a măsurilor de restructurare a obligațiilor principale și accesorii restante la data de 31.12.2021, aflate în evidența organului fiscal local**

Proiectul de hotărâre are la bază prevederile Cap I din Ordonanța Guvernului nr. 6/2019 privind instituirea unor facilități fiscale, modificată și completată cu prevederile O.U.G. nr. 85/17.06.2022, privind modificarea şi completarea unor acte normative din domeniul fiscal şi vamal.

Conform Ordonanței Guvernului nr. 6/2019, în scopul revitalizării şi evitării deschiderii procedurii insolvenţei, debitorii, persoane juridice de drept public sau privat, aflaţi în dificultate financiară şi pentru care există riscul intrării în insolvenţă, îşi pot restructura obligaţiile bugetare principale restante la data de 31 decembrie 2021 şi neachitate până la data emiterii certificatului de atestare fiscală, precum şi obligaţiile bugetare accesorii.

Inițial, O.G. nr. 6/2019, a fost aplicabilă doar asupra obligațiilor aflate în evidența organului fiscal central (ANAF), însă, odată cu adoptarea O.U.G. nr. 85/17.06.2022, respectiv a art. 22^1 din ordonanța de urgentă, s-a introdus posibilitatea restructurării obligațiilor bugetare și în cazul organelor fiscale locale.

Conform alin. (2) din art. 22^1, procedura de aplicare a acestor facilități se aprobă prin Hotărâre de Consiliu .

“ART. 22^1

***Restructurarea obligaţiilor bugetare în cazul organelor fiscale locale***

 (1) Debitorii prevăzuţi la art. 1 îşi pot restructura obligaţiile bugetare restante la data de 31 decembrie 2021 şi neachitate până la data emiterii certificatului de atestare fiscală, precum şi obligaţiile bugetare accesorii, existente în evidenţa organului fiscal local, în vederea recuperării, în condiţiile prezentului capitol.

 (2) Procedura de aplicare a prevederilor alin. (1) se aprobă prin hotărâre a autorităţilor deliberative existente la nivelul unităţilor administrativ-teritoriale.”

Prezentul proiect are la bază prevederile, obligațiile, condițiile și metodologia stabilite în Cap. I din O.G. nr. 6/2019, și formularele reglementate de OMF nr. 2810/2019, privind aprobarea procedurii de aplicare a măsurilor de restructurare a obligațiilor bugetare restante, adaptate pentru organul fiscal local.

Având în vedere cele prezentate, înaintăm spre aprobare proiectul de hotărâre întocmit în acest sens.

**DIRECTOR EXECUTIV,**

**DIRECȚIA FISCALĂ LOCALĂ TÂRGU MUREȘ**

Szövérfi László

 Întocmit,

 Șef serviciu Impozite și Taxe Persoane Juridice

Simon Rodica

**\*Actele administrative sunt hotărârile de Consiliu local care intră în vigoare şi produc efecte juridice după îndeplinirea condiţiilor prevăzute de art. 129, art. 139 din O.U.G. nr. 57/2019 privind Codul Administrativ**